# name
L'inventari de l'antic Arxiu Notarial de Granollers (1903)

# metadata.dc.description.abstract[].value
Una de les pèrdues documentals més importants que va patir Granollers i bona part de la comarca durant la Guerra Civil va ser la de l'Arxiu Notarial. Va ser saquejat i cremat la tarda del 4 de maig de 1937 a la casa de la plaça de la Corona on estava instal·lat. L'únic que en resta d'aquell fons fonamental per a la història del Vallès és el «Inventario de todos los protocolos, libros y papeles obrantes en el archivo general de la villa de Granollers», fet pel notari arxiver Domènec Roca i Torruella, iniciat el 1902 i tancat el 20 de maig de 1903, que com a còpia fou dipositat a l'Arxiu Històric de Protocols de Barcelona. L'arxiver de l'arxiu esmentat, Laureà Pagarolas, ha escrit sobre aquell inventari: «... aquest és el cas, per exemple, de Granollers, amb tot el protocol anterior al 1935 cremat i que, en canvi, per ironies de la història ha conservat l'inventari de 1902, realitzat amb una cura i una bellesa formal certament extraordinàries»

# metadata.dc.relation.ispartof[].value
Ponències. Anuari del Centre d'Estudis de Granollers, 2005, p. 127-132

# metadata.dc.source[].value
Articles publicats en revistes (Història i Arqueologia)

# metadata.dc.title[].value
L'inventari de l'antic Arxiu Notarial de Granollers (1903)